בשנת 2018 פאפאקליאטיס צילם והפיק סרט תיעודי לא מתוסרט בשם "עולם אחד", עבור הסניף היווני של ארגון הסיוע ההומניטרי הבין-לאומי "ActionAid" , הפועל בגאנה, נפאל ויוון. במסגרת ביקורו בגאנה, הוא השתתף בתוכנית החסויות של הארגון, ותמך בילדה בת 7 ממחוז בולגטאנגה בצפון-מזרח גאנה, אחד המחוזות העניים ביותר במדינה. בביקורו בנפאל נפגש פאפאקליאטיס עם נשות קאסטת דלית, ושוחח עם אנשים שנפגעו ברעידת האדמה בשנת 2015.